Aktiivselt kuulav juht võiks võimaluse korral olla rõõmus ja reibas. Hea võte mõista, mida teine oma  kehakeelega tahab öelda, on panna ennast mõttes samasse seisukorda. Kehakeel võimaldab liigutuste ja nende tähenduse tundmise kaudu analüüsida nii ennast kui ka teisi, aitab juhtida suhtlemisprotsessi ja ära hoida konflikte. Inimese kehahoiakust, kõnnakust, näoilmest, pilgukeelest ja teistest mitteverbaalsetest suhtlemisvahenditest saab välja lugeda paljugi huvitavat ning tarvilikku, kuid see nõuab vaatlemisoskust. Kehakeelt tuleb lugema õppida.